# ДОМ ЗА СМЕШТАЈ ДУШЕВНО ОБОЛЕЛИХ ЛИЦА

«СВЕТИ ВАСИЛИЈЕ ОСТРОШКИ ЧУДОТВОРАЦ»

НОВИ БЕЧЕЈ

ЈН бр. 3/2019

ДАТУМ: 22.03.2019. године

**Предмет:** Додатне информације и појашњења конкурсне документације за јавну набавку добра – Набавка постројења топлотних пумпи вода-вода, ЈН бр. 3/2019

Дана 20.03.2019. године Комисија је примила захтеве за додатним информацијама и појашњењима конкурсне документације за јавну набавку добра – Набавка постројења топлотних пумпи вода-вода, ЈН бр. 3/2019, те у складу са чланом 63.став 3. Закона о јавним набавкама, даје следеће информације и појашњења:

**ПИТАЊЕ:** ,,Имате ли одобрење за израду бунара – Закон о рударству и геолошким истраживањима – одобрење за детаљна хидрогеолошка истраживања?''

**ОДГОВОР:** Наручилац има Решење о одобрењу извођења примењених геолошких истраживања.

**ПИТАЊЕ:** ,,У спецификацији наводите добављача – произвођача топлотних пумпи. Да ли је то фаворизовање произвођача и да ли је по закону?''

**ОДГОВОР:** У спецификацији набавке, након навођења произвођача топлотних пумпи, стоје речи ,,или друга одговарајућих карактеристика'', што је у складу са Законом о јавним набавкама.

**ПИТАЊЕ:**,,Да ли постоји пројекат израде бунара – упојног и производног?''

**ОДГОВОР:** Постоји пројектно-техничка документација израде бунара – експлоатационог и упојног.

**ПИТАЊЕ:** ,,Да ли постоји анализа – студија најбољег извора енергије -(вода) њен квалитет и количина са временом коришћења – примене и економске исплативости?''

**ОДГОВОР:** Инвеститор се определио за систем топлотних пумпи вода-вода, у складу са којим је припремљена спецификација јавне набавке.

Наведено појашњење предметне Конкурсне документације Наручилац ће објавити на Порталу јавних набавки и на својој интернет страници.

Комисија за јавну набавку